Տան եւ գոմի միջեւ ընկած տարածքն ընդամենը երեք հարյուր մետր էր, բայց նախօրեինտեղացած հորդառատ անձրեւը վերածել էր գետինը միասեռ ջրիկ զանգվածի, որի միջովշարժվելու համար ամենահամապատասխան կոշիկները ռետինե սապոգներն էին:Գոմում, սակայն, չնայած նման դժվարհասանելիությանը, իրարանցում էր: Ծնում էրՄանուշակ կովը, եւ երկունքի արարողությանը ներկա գտնվելու հավաքվել էրՀարությունյանենց ողջ ընտանիքը` Համբարձումը, նրա կին Ծովիկը, Համբարձումիծնողներ Նազիկ տատն ու Կարապետ պապը եւ փոքր տղան` Արայիկը, ում տասը տարինլրացել էր անցած շաբաթ: Միայն կրտսեր Նազիկն էր` Համբարձումի աղջիկը, ով մնացել էրտանը` հրաժարվելով անցնել ցեխոտ ճանապարհը, եւ գոմում նրա հանկարծակի ուշնչակտուր հայտնվելը այն պահին, երբ մեծ ու դատարկ աչքերով Մանուշակ կովըգլխապատառ բառաչում էր, խիստ անակնկալի բերեց ընտանիքի անդամներին: